**KOLIKO JE MASTAN TVOJ ČIPS?**

***Uvod:*** Svi volite jesti čips: slani, s okusom paprike, u raznim oblicima…

***Pitanje učenicima:*** Jeste li ikad pogledali što piše na poleđini vrećice vašeg omiljenoga čipsa?

**Obraćaš se učenicima:**

Tamo imate navedene vrijednosti pojedinih hranjivih tvari: bjelančevine, masti, ugljikohidrati…, ukupnu hranjivu vrijednost… ( ***sve ovo čitaš s vrećice*** ).

Nas danas zanimaju masnoće. Pogledajmo svi što piše na poleđini vrećica čipsa koje ste dobili!

Ono što želimo danas saznati je koliko masnoće ima naš čips i je li to odgovara deklaraciji proizvoda ( ono što piše u sastavu ).

Krenimo redom.

Možete raditi u paru. Ne morate se tiskati i gurati.

U ovim posudicama imate male količine čipsa, baš onoliko koliko možete staviti u usta. ☺ ☺ Stavite taj čips između ovih papira. Pazite da je sve raspodijeljeno. Prekrijte čips papirom za pečenje.

Polako valjajte sve dok čips ne postane praškast.

Pričekajte 1 minutu.

Uklonite papir za pečenje i čips. ***Pitanje:*** Vidite masnu mrlju na ovom papiru s kvadratićima?

***Pazite!*** Sad ćete prebrojiti masne kvadratiće. Brojite one skroz masne i one koji su polovično masni. Imate sliku na ovom listiću s uputama! Masne kvadratiće obilježite markerom. Kad sve prebrojite, sa strane napišite broj kvadratića.

***Pitanje:*** Što zaključujemo? Koji čips je najmasniji?